ᱟᱭᱤᱹ ᱮᱢᱹ ᱵᱤᱡᱚᱭᱟᱱ

ᱤᱱᱤᱣᱟᱞᱚᱯᱯᱤᱞ ᱢᱟᱱᱤ ᱵᱤᱡᱚᱭᱟᱱ (ᱡᱟᱱᱟᱢ ᱒᱕ ᱮᱯᱨᱤᱞ ᱑᱙᱖᱙), ᱡᱟᱦᱟᱸᱭ ᱫᱚ ᱠᱟᱞᱳ ᱦᱟᱨᱤᱱ (ᱵᱽᱞᱟᱠᱵᱳᱠ) ᱧᱩᱛᱩᱢ ᱛᱮᱦᱚᱸᱭ ᱵᱟᱰᱟᱭᱚᱜᱼᱟ, ᱢᱤᱫ ᱯᱨᱚᱯᱷᱮᱥᱱᱟᱞ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱥᱤᱧᱚᱛ ᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱫᱚᱞ ᱨᱤᱱᱤᱡ ᱠᱟᱯᱴᱮᱱ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱤᱫ ᱥᱴᱨᱟᱭᱠᱟᱨ ᱞᱮᱠᱟᱛᱮᱭ ᱠᱷᱮᱞ ᱞᱮᱫ ᱛᱟᱦᱮᱸᱫ, ᱡᱟᱦᱟᱸᱨᱮ ᱩᱱᱤ ᱫᱚ ᱵᱷᱟᱭᱪᱩᱝ ᱵᱷᱩᱴᱤᱭᱟ ᱥᱟᱶ ᱤᱱᱰᱤᱭᱟ ᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱫᱚᱞ ᱞᱟᱹᱜᱤᱫ ᱛᱮ ᱮᱨᱮᱜᱮ ᱥᱟᱭᱦᱤᱛ ᱢᱩᱪᱟᱹᱫ ᱥᱮᱫ ᱟᱨ ᱒᱐᱐᱐ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱨᱮ ᱢᱤᱫ ᱵᱷᱟᱹᱜᱤ ᱟᱴᱟᱠᱤᱝ ᱯᱟᱴᱱᱚᱨᱥᱤᱯ (attacking partnership) ᱮ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱾ ᱵᱤᱡᱚᱭᱟᱱ ᱫᱚ ᱑᱙᱙᱓, ᱑᱙᱙᱗ ᱟᱨ ᱑᱙᱙᱙ ᱨᱮ ᱤᱱᱰᱤᱭᱟᱱ ᱯᱞᱮᱭᱟᱨ ᱚᱯᱷ ᱫᱤ ᱤᱭᱟᱨ ᱢᱟᱹᱱ ᱮ ᱟᱢᱮᱴ ᱞᱮᱫᱼᱟ ᱾, ᱩᱱᱤ ᱫᱚ ᱯᱩᱭᱞᱩ ᱠᱷᱮᱣᱟᱹᱨᱤ ᱠᱟᱱᱟᱭ ᱡᱟᱦᱟᱸᱭ ᱫᱚ ᱩᱱᱟᱹᱜ ᱜᱟᱱ ᱯᱞᱮᱭᱟᱨ ᱚᱯᱷ ᱫᱤ ᱟᱣᱟᱨᱰ ᱢᱟᱹᱱ ᱮ ᱟᱢᱮᱴ ᱟᱠᱟᱫᱼᱟ ᱾ ᱒᱐᱐᱓ ᱥᱟᱞ ᱨᱮ ᱟᱨᱡᱩᱱ ᱟᱣᱟᱨᱰ ᱦᱚᱸᱭ ᱧᱟᱢ ᱟᱠᱟᱫᱟ ᱾

ᱵᱤᱡᱚᱭᱚᱱ ᱫᱚ ᱟᱡᱟᱜ ᱠᱮᱨᱤᱭᱚᱨ ᱫᱚ ᱠᱮᱨᱟᱞᱟ ᱯᱩᱞᱤᱥ ᱯᱷᱩᱴᱵᱚᱞ ᱠᱞᱚᱵᱽ ᱠᱷᱚᱱ ᱮᱛᱚᱦᱚᱵ ᱞᱮᱫᱼᱟᱭ ᱟᱨ ᱚᱲᱟᱜ ᱯᱷᱩᱴᱵᱚᱞ ᱨᱮ ᱢᱤᱫ ᱧᱩᱛᱩᱢᱟᱱ ᱠᱷᱮᱞᱚᱸᱰᱤᱭᱟ.ᱭ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾  ᱟᱹᱰᱤ ᱡᱚᱵᱚᱨ ᱠᱷᱮᱞᱣᱟᱹᱨᱤ ᱥᱟᱶᱛᱮ ᱩᱱᱤ ᱫᱚ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱠᱟᱹᱣᱰᱤ ᱟᱨᱡᱟᱣ ᱟᱱᱤᱡ ᱥᱤᱧᱚᱛᱤᱭᱟᱹ ᱠᱷᱮᱣᱟᱹᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱯᱷᱩᱴᱵᱚᱞ ᱫᱚᱞ ᱨᱤᱱᱤᱡ ᱦᱚᱸ ᱨᱮᱜᱩᱞᱟᱨ ᱵᱟᱪᱷᱚᱱᱤᱡ ᱠᱷᱮᱞᱣᱟᱹᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱙᱙ ᱥᱟᱞᱮ ᱨᱮ ᱵᱷᱩᱴᱟᱱ ᱥᱟᱶ ᱮᱥᱹᱮᱹᱮᱯᱷ ᱠᱷᱮᱞ ᱨᱮ ᱡᱚᱛᱚ ᱠᱷᱚᱱ ᱠᱚᱢ ᱚᱠᱛᱚ ᱨᱮ ᱜᱳᱞ ᱮ ᱮᱢ ᱞᱮᱫᱼᱟ, ᱚᱱᱟ ᱫᱚ ᱠᱤᱠᱚᱯᱷ ᱛᱟᱭᱚᱢ ᱑᱒ ᱥᱮᱠᱮᱱᱰ ᱨᱮ ᱜᱳᱞ ᱮ ᱮᱢ ᱞᱮᱫ ᱛᱟᱦᱮᱸᱫ ᱾

ᱵᱤᱡᱚᱭᱟᱱ ᱟᱜ ᱴᱮᱞᱮᱱᱴ ᱫᱚ ᱢᱟᱞᱮᱥᱤᱭᱟ ᱟᱨ ᱛᱷᱟᱭᱞᱮᱱᱰ ᱨᱮᱱ ᱠᱞᱚᱵ ᱠᱚᱣᱟᱜ ᱢᱚᱱᱮ ᱠᱤᱨᱤᱧ ᱞᱮᱫᱼᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱟᱡᱟᱜ ᱡᱚᱛᱚ ᱠᱮᱨᱤᱭᱚᱨ ᱥᱤᱧᱚᱛ ᱨᱮᱜᱮᱭ ᱠᱷᱮᱢᱟᱣ ᱞᱮᱫᱼᱟ ᱾ ᱟᱡᱟᱜ ᱠᱮᱨᱤᱭᱚᱨ ᱢᱩᱪᱟᱹᱫ ᱦᱟᱹᱵᱤᱡ ᱛᱮ ᱩᱱᱤ ᱫᱚ ᱥᱤᱧᱚᱛ ᱞᱟᱹᱜᱤᱫ ᱗᱐ ᱜᱚᱴᱟᱝ ᱠᱷᱮᱞ ᱨᱮ ᱒᱙ ᱜᱚᱴᱟᱝ ᱡᱮᱡᱟᱹᱛᱤᱭᱟᱹᱨᱤ ᱜᱳᱞ ᱮ ᱮᱢ ᱞᱮᱫ ᱛᱟᱦᱮᱸᱫ ᱾ ᱡᱮᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱠᱷᱚᱱ ᱡᱤᱨᱟᱹᱣᱮᱱ ᱛᱟᱭᱚᱢ, ᱵᱤᱡᱚᱭᱟᱱ ᱟᱡᱟᱜ ᱟᱲᱟᱜ ᱥᱚᱦᱚᱨ ᱨᱮ ᱠᱚᱢ ᱩᱢᱮᱨᱟᱱ ᱠᱷᱮᱞᱚᱱᱰᱤᱭᱟᱹ ᱠᱚ ᱴᱨᱮᱱᱤᱝ ᱞᱟᱹᱜᱤᱫ ᱢᱤᱫ ᱯᱷᱩᱴᱵᱚᱞ ᱮᱠᱟᱰᱮᱢᱤ ᱮ ᱵᱮᱱᱟᱣ ᱟᱠᱟᱫ-ᱟ ᱾ ᱩᱱᱤ ᱫᱚ ᱒᱐᱐᱐ ᱠᱷᱚᱱ ᱒᱐᱐᱔ ᱫᱷᱟᱹᱵᱤᱡ ᱥᱤᱧᱚᱛ ᱯᱷᱩᱴᱵᱚᱞ ᱫᱚᱞ ᱨᱤᱱᱤᱡ ᱠᱟᱯᱴᱟᱱ ᱮ ᱛᱟᱦᱮᱸ ᱠᱟᱱᱟ ᱾

ᱵᱤᱡᱚᱭᱟᱱ ᱫᱚ ᱟᱭᱢᱟ ᱯᱷᱤᱞᱢ ᱨᱮ ᱦᱚᱸᱭ ᱠᱟ.ᱢᱤ ᱟᱠᱟᱫᱼᱟ । ᱙᱓ ᱟᱱᱟᱜ ᱮᱠᱟᱰᱮᱢᱤ ᱟᱣᱟᱨᱰ ᱨᱮ ᱥᱤᱧᱚᱛ ᱨᱮᱱᱟᱜ ᱥᱮᱞᱮᱫᱮ ᱞᱮᱠᱟᱛᱮ ᱟᱡᱟᱜ ᱢᱤᱫ ᱯᱷᱤᱞᱢ "Mmmmm" ᱫᱚ ᱥᱚᱨᱴ ᱞᱤᱥᱴ (shortlist) ᱨᱮ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱸᱰᱩ ᱠᱷᱮᱞᱚᱸᱰᱤᱭᱟᱹ